text: Гуардиола: Оценявам много жестовете на Юрген Клоп и Карло Анчелоти - ᐉ Новини от Fakti.bg - Спорт | ФАКТИ.БГ
  Млад пловдивчанин издъхна след полет от третия етажпреди 17 минути
  Трагедия в семейството на Байдънпреди 51 минути
  Ето кой празнува имен ден днеспреди час и 3 минути
  "Юрген е вдъхновение за мен", призна мениджърът на Манчестър Сити
  Публикувана: 13 Май, 2021 18:44
  Джосеп Гуардиола даде първата си пресконференция, след като Манчестър Сити официално спечели седмата си шампионска титла на Англия. В нея испанецът благодари на Юрген Клоп и Карло Анчелоти за личните поздравителни съобщения, които двамата са му изпратили, и заяви, че целта за следващия сезон си остава същата. Пеп коментира и днешното решение на УЕФА за преместването на финала на Шампионската лига, както и състоянието на контузения плеймейкър Кевин Де Бройне.
  "Бих искал да благодаря на всички, които ме поздравиха. Оценявам много жестовете на Юрген Клоп и Карло Анчелоти. Юрген е вдъхновение за мен. Той ме направи по-добър мениджър с неговите отбори в Борусия (Дортмунд) и Ливърпул. Накара ме да мисля много повече за мачовете и съперниците. Досега не успях да отговоря на съобщенията им, но днес ще го направя. Оценявам го и им се възхищавам. Пандемията направи тази титла различна и специална.
  Титлата е важна, но ние гледаме голямата картина. В последното десетилетие Сити спечели пет титли, а в последните четири сезона - три. Това е невероятно. Най-много се гордея с работната етика, която поддържаме.
  Целта през следващия сезон е същата. Всяка година съперниците са по-силни. Ливърпул ще се завърне. Челси и Лестър винаги са там. В Арсенал вярват на Микел Артета и ще направят стъпка напред.
  Щом от УЕФА са решили, ще отидем в Порто. Имал съм удоволствието да посетя Истанбул, но откакто бях футболист на Барселона, не съм имал възможността да отида отново там. Исках да играем там заради Илкай Гюндоган. За съжаление, УЕФА реши да играем в Португалия, но няма проблем.
  Кевин Де Бройне все още е контузен, но се подобрява. Когато е готов, ще започне тренировки. Само момчетата, които са на 100% във физическо отношение, ще имат шанс да играят във финала на Шампионската лига", заяви Гуардиола.